
საქართველოს კომუნიკაციების ეროვნული კომისია
დადგენილება №
__ ____ ________ 
ქ. თბილისი

„ინტერნეტ-მომსახურების მიწოდების ხარისხის  განსაზღვრისა და  შემოწმების  წესის დამტკიცების თაობაზე“

,,ელექტრონული კომუნიკაციების შესახებ“ საქართველოს კანონის 62-ე მუხლის მე-5 პუნქტისა და ,,ნორმატიული აქტების შესახებ“ საქართველოს კანონის მე-7 მუხლის მე-9 პუნქტის შესაბამისად, საქართველოს კომუნიკაციების ეროვნული კომისია ადგენს:
მუხლი 1. დამტკიცდეს „ინტერნეტ-მომსახურების ხარისხის  განსაზღვრისა და ხარისხის შემოწმების  წესი“ თანდართული სახით;
მუხლი 2. დადგენილება, გარდა თანდართული  ,,ინტერნეტ-მომსახურების ხარისხის  განსაზღვრისა და შემოწმების წესის მე-5 და მე-6 მუხლებისა, ამოქმედდეს გამოქვეყნებისთანავე. 
მუხლი 3. „ინტერნეტ-მომსახურების მიწოდების ხარისხის  განსაზღვრისა და  შემოწმების  წესის“ მე-5 და მე-6 მუხლები ამოქმედდეს გამოქვეყნებიდან 90-ე დღეს (ან კონკრეტული თარიღი მიეთითოს) 
კომისიის თავმჯდომარე    კახი ბექაური
კომისიის წევრი                  ვახტანგ აბაშიძე
კომისიის წევრი                  ელისო ასანიძე
კომისიის წევრი                  გიორგი ფრუიძე
კომისიის წევრი                  მერაბ ქათამაძე


ინტერნეტ-მომსახურების ხარისხის მაჩვენებლების განსაზღვრისა და ხარისხის შემოწმების მეთოდოლოგიური წესები

მუხლი 1. ზოგადი დებულებები
1. ინტერნეტ-მომსახურების მიწოდების ხარისხის განსაზღვრისა და ს შემოწმების  წესები (შემდგომში ,,წესები“) შემუშავებულია ,,ელექტრონული კომუნიკაციების შესახებ“ საქართველოს კანონის 62-ე მუხლის მე-5 პუნქტისა და ,,ნორმატიული აქტების შესახებ“ საქართველოს კანონის მე-7 მუხლის მე-9 პუნქტის შესაბამისად.
2. წესებით განისაზღვრება ინტერნეტ-მომსახურების მიწოდების ხარისხის მაჩვენებლები, ხარისხის შემოწმების მეთოდოლოგიური წესები, საბითუმო და საცალო ინტერნეტ-მომსახურების მიმწოდებლებისა და მომხმარებლების უფლებები და ვალდებულებები. 
მუხლი 2. ტერმინთა განმარტება
1. წესებში გამოყენებული ტერმინები განიმარტება „ელექტრონული კომუნიკაციების შესახებ“ საქართველოს კანონის შესაბამისად.
2. წესებში გამოყენებულ ტერმინებს ამ წესების მიზნებისთვის აქვთ შემდეგი მნიშვნელობა:
ა) ინტერნეტ-მომსახურება - საერთო სარგებლობის ელექტრონული საკომუნიკაციო მომსახურება, რომელიც უზრუნველყოფს ინტერნეტთან წვდომას და ამგვარად, გამოყენებული ქსელის ტექნოლოგიის და ტერმინალური მოწყობილობის მიუხედავად იძლევა ინტერნეტის ყველა  წერტილთანდაშვების საშუალებას;   
ბ) მინიმალური სიჩქარე – ინტერნეტ მომსახურების მიმწოდებელსა და მომხმარებლს შორის გაფორმებულ ხელშეკრულებაში დაფიქსირებული მინიმალური სიჩქარე, რომლის მიწოდების ვალდებულებასაც იღებს ინტერნეტ მომსახურების მიმწოდებელი; 
გ) მაქსიმალური სიჩქარე – ინტერნეტ მომსახურების მიმწოდებელსა და მომხმარებლს შორის გაფორმებულ ხელშეკრულებაში დაფიქსირებული  მომსახურების მაქსიმალური სიჩქარე, რომელიც სულ მცირე გარკვეული დროის განმავლობაში უნდა მიიღოს მომხმარებელმა (მაგ: დღეში ერთხელ მაინც); 
დ) ფაქტობრივად მიწოდებული სიჩქარე – მიწოდებული მომსახურების სიჩქარე, რომელიც მომხმარებელს მიეწოდება დროის უმეტეს წილად; 

ე) დაყოვნება  – პარამეტრი, რომელიც აჩვენებს მომხმარებლის ტერმინალურ მოწყობილობასა და ინტერნეტის გაცვლის წერტილს შორის, ორივე მიმართულებით, პაკეტების გაგზავნასა და მიღებას შორის დროის დაყოვნებას მილიწამებში;  
ვ) ჯიტერი (jitter) – პარამეტრი, რომელიც გამოსახავს ქსელის გამტარუნარიანობის შეზღუდული შესაძლებლობით გამოწვეულ პაკეტების გაგზავნასა და მიღებას შორის არათანაბარ/არაერთგვაროვან დროის დაყოვნებას მილიწამებში; 
ზ) დაკარგული პაკეტების კოეფიციენტი (packet loss ratio) – პარამეტრი, რომელიც გამოსახავს დაკარგული პაკეტების პროცენტულ პროპორციას გაგზავნილი პაკეტების მთლიან რაოდენობაში; 
თ) დაკავშირების სიჩქარე – პარამეტრი, რომელიც გამოსახავს მონაცემთა გადაცემის არხში, მომხმარებლის ტერმინალურ მოწყობილობასა და  ინტერნეტის გაცვლის წერტილს შორის ინფორმაციის გაცვლის სიჩქარეს (ატვირთვა და ჩამოტვირთვა) კბტ/წმ-ში;
მუხლი 3. საბითუმო და საცალო ინტერნეტ-მომსახურების მიმწოდებლების ვალდებულებები
1. საცალო ინტერნეტ-მომსახურების მიმწოდებელი  ვალდებულია მომხმარებელს მიაწოდოს მომსახურება შემდეგი პირობების დაცვით:
ა) სააბონენტო ხელშეკრულება კანონმდებლობით განსაზღვრულ სხვა პირობებთან ერთად უნდა შეიცავდეს მიწოდებული მომსახურების მინიმალურ, მაქსიმალურ და ფაქტობრივად მიწოდებულ სიჩქარეს. სააბონენტო ხელშეკრულება ასევე უნდა მოიცავდეს მიწოდებული ინტერნეტ-მომსახურების შესახებ შემდეგ პარამეტრემს:
ა.ა) ჯიტერი, რომელიც უნდა შეესაბამებოდეს ITU-T Y.1541 პარაგრაფი  5.3, 5.3.6, 5.3.7. ETSI EG 202 057-4 განსაზღვრულ მაჩვენებელს; 
ა.ბ) დაყოვნება, რომელიც უნდა შეესაბამებოდეს ITU-T Y.1541 პარაგრაფი  5.3, 5.3.6, 5.3.7. ETSI EG 202 057-4 განსაზღვრულ მაჩვენებელს;
ა.გ) დაკარგული პაკეტების კოეფიციენტი (packet loss ratio) რომელიც უნდა შეესაბამებოდეს ITU-T Y.1541 პარაგრაფი  5.3, 5.3.6, 5.3.7. ETSI EG 202 057-4 განსაზღვრულ მაჩვენებელს.
ბ) მომხმარებლისთვის მიწოდებული ინტერნეტ-მომსახურების ფაქტობრივი სიჩქარე  არ უნდა იყოს ხელშეკრულებაში მითითებული მაქსიმალური სიჩქარის 80%-ზე ნაკლები და ხელმისაწვდომი უნდა იყოს   სულ მცირე  არაპიკის საათებში მუდმივად და პიკის საათების 90%-ში ან მთელი დღის 95%-ში;
გ)  მომხმარებლისთვის მიწოდებული ინტერნეტ-მომსახურების ფაქტობრივი სიჩქარე არ უნდა იყოს მინიმალურ სიჩქარეზე დაბალი ან ტოლი;
დ) საცალო ინტერნეტ-მომსახურების მიმწოდებელი უზრუნველყოფს მომხმარებლისათვის ხარისხიანი მომსახურების უწყვეტ, შეუფერხებელ მიწოდებას;
ე) საცალო ინტერნეტ-მომსახურების მიმწოდებელმა ტექნიკურად არ უნდა შეზღუდოს მიწოდებული მომსახურების სიჩქარე სააბონენტო ხელშეკრულებაში მითითებულ მაქსიმალურ სიჩქარემდე. 
ვ) სააბონენტო ხელშეკრულებაში მითითებული მაქსიმალური სიჩქარე არ უნდა იყოს ამ ხელშეკრულებით გათვალისწინებული შეთავაზების რეკლამირებულ სიჩქარეზე ნაკლები.
2. საბითუმო ინტერნეტ-მომსახურების მიმწოდებელი უზრუნველყოფს, რომ  საბითუმო ინტერნეტის მიწოდების თაობაზე ხელშეკრულება კანონმდებლობით განსაზღვრულ სხვა პირობებთან ერთად  შეიცავდეს მიწოდებული ინტერნეტ-მომსახურების შესახებ შემდეგ პარამეტრემს:
ა)ჯიტერი;
ბ)დაყოვნება;
გ) დაკარგული პაკეტების კოეფიციენტი;
დ) მომსახურების ხელმისაწვდომობა.
3. საბითუმო ინტერნეტ-მომსახურების მიმწოდებელი უზრუნველყოფს საბითუმო ინტერნეტ-მომსახურების მიწოდებას გამოყოფილი არხის მეშვეობით.

4. საცალო ინტერნეტ-მომსახურების მიმწოდებელი ვალდებულია უზრუნველყოს მომხმარებლის უფლება და შესაძლებლობა, ინტერნეტ-მომსახურების მეშვეობით მიიღოს და გაავრცელოს ინფორმაცია და კონტენტი, ისარგებლოს და თავად მიაწოდოს აპლიკაციები და მომსახურებები,  ისარგებლოს მომხმარებლის მიერ არჩეული ტერმინალური მოწყობილობით, განურჩევლად მომხმარებლის, ინტერნეტ-მომსახურების მიმწოდებლის ადგილსამყოფელისა ან ინფორმაციის, კონტენტის, აპლიკაციის ან მომსახურების ადგილმდებარეობისა.  
5. საცალო ინტერნეტ-მომსახურების მიმწოდებელი უზრუნველყოფს ყველა  ტრაფიკის გადაცემას თანაბრად, დისკრიმინაციის, შეზღუდვისა და ხელშეშლის გარეშე, განურჩევლად გამგზავნისა და მიმღებისა, მიღებული და გავრცელებული კონტენტისა, გამოყენებული ან მიწოდებული აპლიკაციებისა და მომსახურებებისა ან გამოყენებული ტერმინალური მოწყობილობისა. 
6. საცალო ინტერნეტ-მომსახურების მიმწოდებელს აქვს უფლება მართოს ტრაფიკი მხოლოდ აუცილებელი ხანგრძლივობით, შემდეგი მიზნებით:
ა) მოქმედი კანონმდებლობით განსაზღვრული მოთხოვნების, სასამართლოს გადაწყვეტილების ან შესაბამისი უფლებამოსილების მქონე ადმინისტრაციული ორგანოს ადმინისტრაციულ-სამართლებრივი აქტის შესრულების მიზნით;
ბ) მომხმარებლის ტერმინალური მოწყობილობის, ქსელით მიწოდებული მომსახურებებისა და თავად ქსელის ინტეგრაციისა და უსაფრთხოების დაცვის მიზნით;
გ) ქსელის მოსალოდნელი გადატვირთვის თავიდან აცილების და ქსელის მნიშვნელოვანი ან დროებითი გადატვირთვის შედეგების შემცირების მიზნით, იმ პირობით, რომ ტრაფიკის ერთგვაროვანი კატეგორიების გადაცემა მოხდება არადისკრიმინაციულად, თანაბარი პირობებით. 
7. საცალო ინტერნეტ-მომსახურების მიმწოდებელი ვალდებულია  სრულად და ტრაფიკის მართვის ღონისძიების გამოყენებიდან  არაუგვიანეს 2 სამუშაო დღის ვადაში მიაწოდოს საქართველოს კომუნიკაციების ეროვნულ კომისიას (შემდგომში ,,კომისია“)  ინფორმაცია  აღნიშნული ზომების გამოყენების თაობაზე. 

მუხლი 4. ფიქსირებული ფართოზოლოვანი ინტერნეტ მომსახურების ხარისხის შემოწმების სისტემა
1. კომისია ახორციელებს მიწოდებული ინტერნეტ-მომსახურების ხარისხის პარამეტრების სააბონენტო ხელშეკრულების პირობებთან შესაბამისობის დადგენას ინტერნეტ მომსახურების მიწოდების-ხარისხის შემოწმების სისტემის მეშვეობით;
2. ინტერნეტ-მომსახურების მიწოდების ხარისხის შემოწმების სისტემის აღწერილობასა და შემოწმების მეთოდოლოგიას კომისია აქვეყნებს თავის ოფიციალურ ვებ-გვერდზე. 
3. კომისიის მიერ ინტერნეტ-მომსახურების საცალო ბაზრის სეგმენტზე ინტერნეტ მომსახურების მიწოდების ხარისხის შემოწმების  სისტემის ფარგლებში ხდება შემდეგი  პარამეტრების შემოწმება:
ა) ატვირთვისა და ჩამოტვირთვის დაკავშირების სიჩქარე;
ბ) დაყოვნება;
გ) ჯიტერი;
დ) დაკარგული პაკეტების კოეფიციენტი.

3. პარამეტრების გაანგარიშება ხდება შემდეგი ფორმულების მიხედვით:
ა)	დაყოვნების საშუალო მაჩვენებელი
[image: http://likumi.lv/wwwraksti/2011/119/BILDES/SPRK_1_18/IMAGE001.GIF]

სადაც,

[image: http://likumi.lv/wwwraksti/2011/119/BILDES/SPRK_1_18/IMAGE002.GIF] - გაზომვის ციკლის დროს დაყოვნების საშუალო მაჩვენებელი მილიწამებში; 
t1 – პაკეტების მიღების დრო მილიწამებში;
t2 - პაკეტების გაგზავნის დრო მილიწამებში;
n – გაზომვის ციკლის დროს გადაგზავნილი პაკეტების ჯამური რაოდენობა. 


  ბ)	ჯიტერი

სადაც,
	
J – ფაზური რხევა/ჯიტერი მილიწამებში;
[image: http://likumi.lv/wwwraksti/2011/119/BILDES/SPRK_1_18/IMAGE002.GIF]- გაზომვის ციკლის დროს დაყოვნების/ლატენტურობის საშუალო მაჩვენებელი მილიწამებში;
n - გადაგზავნილი პაკეტების ჯამური რაოდენობა;
Li – i-ური პაკეტი დაყოვნება/ლატენტურობა მილიწამებში.  

გ) დაკარგული პაკეტების კოეფიციენტი

სადაც,

Z - დაკარგული პაკეტების პროცენტული მაჩვენებელია;
M - გაზომვის პერიოდში პაკეტების მთლიანი რაოდენობა; 
D - გაზომვის პერიოდში დაკარგული პაკეტების მთლიანი რაოდენობა.


დ) დაკავშირების სიჩქარე

სადაც,

S - დაკავშირების სიჩქარე კბტ/წმ;
D - გაზომვის პერიოდში პაკეტების რაოდენობა ბაიტებ-ში; 
T - პაკეტების გადაცემის დრო მილიწამებში. 


4. გაზომვები,  უნდა ჩატარდეს სადენიან მიერთებაზე  და არა Wi-Fi როუტერით მიწოდებულ მომსახურებაზე.
5.გაზომვების ჩატარება შეუძლია კომისიას,  აბონენტს, და ინტერნეტ მომსახურების მიმწოდებელს კომისიის მიერ   მის ოფიციალურ ვებ-გვერდზე განთავსებული ინტერნეტ-მომსახურების მიწოდების ხარისხის შემოწმების  სისტემის მეშვეობით; 
6.მომხმარებლის მიერ ჩატარებული გაზომვების რაოდენობა მეტი სიზუსტისა და მოკლე-ვადიანი ხარვეზის გამორიცხვის მიზნით არ უნდა იყოს 20-ზე ნაკლები 2 დღის განმავლობაში და 10-ზე ნაკლები 1 დღის განმავლობაში; 

7. გაზომვები განაწილებული უნდა იყოს დროში. 

მუხლი 5. ინტერნეტ-მომსახურების შეუსაბამო ხარისხის გასაჩივრება 

1. მომხმარებელი უფლებამოსილია  მიმართოს საქართველოს კომუნიკაციების ეროვნულ კომისიას (შემდგომში ,,კომისია“) საჩივრით  ინტერნეტ-მომსახურების შეუსაბამო ხარისხის თაობაზე, თუ:
ა) მომხმარებლის მიერ განხორციელებული ნებისმიერი 20 გაზომვიდან ერთ შემთხვევაში მაინც არ დაფიქსირდება ხელშეკრულებაში მითითებული მომსახურების მაქსიმალური სიჩქარე;
ბ) მომხმარებლის მიერ განხორციელებული ნებისმიერი 20 გაზომვიდან 90%-ში მაინც არ დაფიქსირდება ხელშეკრულებაში მითითებული ფაქტობრივად მიწოდებული სიჩქარე ;
გ) მომხმარებლის მიერ განხორციელებული ნებისმიერი 20 გაზომვიდან ერთ შემთხვევაში მაინც  დაფიქსირდება ხელშეკრულებაში მითითებული მომსახურების მინიმალური სიჩქარეზე დაბალი სიჩქარე.
2. მომხმარებლის მიერ კომისიაში წარდგენილ საჩივარს თან უნდა ერთვოდეს განხორციელებული გაზომვების შედეგები. 
3. საჩივრის მიღების შემთხვევაში კომისია უფლებამოსილია ჩაატაროს დამატებითი გაზომვები. გაზომვები ხორციელდება 24 საათის განმავლობაში მომსახურების მიწოდების ადგილზე შემდეგი პირობების დაცვით:
ა) გაზომვები ხორციელდება კომისიის აპარატურით სადენიან მიერთებაზე; 
ბ) გაზომვების დროს მომხმარებლის აპარატურა გამორთულია.


მუხლი 6. შეუსაბამო ხარისხის ინტერნეტ-მომსახურება 
1. ინტერნეტ-მომსახურების ხარისხის პარამეტრების შემოწმების დროს ხდება შეუსაბამო ხარისხის მომსახურების გამოვლენა.
2. შეუსაბამო ხარისხის ინტერნეტ-მომსახურებად ითვლება მომსახურება, თუ კომისიის მიერ ჩატარებული გაზომვების შედეგად დაფიქსირდა შემდეგი ფაქტებიდან ერთ-ერთი მაინც:
ა) გაზომვების ჩატარების პერიოდში, ერთხელ მაინც, ხელშეკრულებაში დაფიქსირებული მომსახურების მაქსიმალური სიჩქარე არ მიიღწევა გაზომვების 90%-ში;
ბ) ხელშეკრულებაში დაფიქსირებული მომსახურების ფაქტობრივად მიწოდებული სიჩქარე არ მიიღწევა გაზომვების 90%-ში; ან
გ) გაზომვების ჩატარების პერიოდში, ერთხელ მაინც, არ მიიღწევა ხელშეკრულებაში დაფიქსირებული მომსახურების მინიმალური სიჩქარე.
დ) გაზომვების ჩატარების პერიოდში, ხელშეკრულებაში მითითებული პარამეტრები: ჯიტერი, დაყოვნება, პაკეტის დანაკარგი აღემატება ხელშეკრულებაში მითითებულ რიცხობრივ მაჩვენებლებს გაზომვების 50% შემთხვევებში;
3. შეუსაბამო მომსახურების გამოვლენის შემთხვევაში მომხმარებელს უფლება აქვს ინტერნეტ-მომსახურების მიმწოდებლისაგან მოითხოვოს:
ა) შეუსაბამო ხარისხის ინტერნეტ-მომსახურებისთვის გადახდილი თანხის ანაზღაურება; 
ბ) მიწოდებული ინტერნეტ-მომსახურების ხარისხის შესაბამისად სამომხმარებლო ტარიფის შემცირება; 
გ) ხელშეკრულების შეწყვეტა მომხმარებლისათვის ჯარიმის/პირგასამტეხლოს დაკისრების გარეშე ასეთი პირობის არსებობის შემთხვევაში.


მუხლი 7. ინტერნეტ-მომსახურების მიმწოდებლის ანგარიშვალდებულება

ინტერნეტ-მომსახურების მიმწოდებელი ვალდებულია კომისიას წარუდგინოს ყოველწიური ანგარიში მიწოდებული მომსახურების ხარისხის პარამეტრების შესახებ არაუგვიანეს ყოველი წლის 20 იანვრისა. კომპანიების მიერ მოწოდებული ინფორმაცია საჯაროა და თავსდება კომისიის ანალიტიკურ პორტალზე.

  მუხლი 8. გარდამავალი დებულებები
1. საბითუმო და საცალო ინტერნეტ-მომსახურების მიმწოდებლები ვალდებულნი არიან უზრუნველყონ ინტერნეტ-მომსახურების მიწოდების თაობაზე გაფორმებული ხელშეკრულებების ამ წესებთან შესაბამისობაში მოყვანა წესების ამოქმედებიდან 3 თვის ვადაში;

